  Майя Бывальцева Таяз кӧснуналэ, 13-тӥ гудырикошконэ, Удмуртилэн шоркараз туала кар удмурт лулчеберетлы сӥзем «Гужем чупан» фестиваль ортчоз. Егитъёс кырӟалозы, кылбуръёссэс лыдӟозы, видеоужъёссэс но мода возьматозы. Со сярысь ивортэмын ужрадлэн «ВКонтакте» мерлыко вотэсысь группаяз.  Ужрадлэн ужпумез — туала кар лулчеберетэз азинтон, Ижкаре удмурт шӧм пыртон.  Фестивальлэн радлыкез: 16:00 — Удмурт видео-арт но 2016-тӥ арын кылдытэм клипъёсты возьматон 16:30 — Егит гожъясьёслэн «Ингож» альманахенызы тодматон. Литература лыдӟонъёс: Дарали Лели (кылбуръёс — сенсация!), Анастасия Шумилова (Орлой-Тарту, Эстония), Наташа Кириллова но мукетъёсыз 17:00 — Берлоез удмурт электрон ӵектос — Post-dukes (озьы ик Чудья Женилэн адӟытонэз) 17:30 — Аня Камали (поп-фолк) 17:50 — Удмурт мода: УдГУ-ысь Искусствоосъя но дизайнъя институтысь студентъёслэн этноколлекцизы 18:00 — Bobolenin (удмурт рок-крезьгур ӧрысь ӝужась кизили Кирилл Кириллов) 18:20 — #Даралилавка дӥсез возьматозы Mademoiselle Oudmourte модалиос 18:30 — Гын Sapeg (Эдэйгуртысь удмурт рэп) 19:00 — Удмурт рокез азинтӥсь Peace Pu группа 19:40 — … эктонъёс, удмурт рэгги, шулдыръяськон Мылкыд карисьёсты возьмало Шор площадьлы матысь WonderLand кофекуаын. Тегъёс: Лулчеберет Ижкар Литература егитъёс Удмуртия фестиваль крезьгурчиос шутэтскон  